b"\n_START_ARTICLE_\nThe Loco-Motion\n_START_SECTION_\nIzvirna razli\xc4\x8dica Little Eve\n_START_PARAGRAPH_\nIzvirno razli\xc4\x8dico pesmi je zapela Eva Boyd, bolje poznana pod svojim psevdonimom Little Eva. Eva Boyd je bila pravzaprav varu\xc5\xa1ka Carole King in kasneje sta jo Carole King in njen mo\xc5\xbe Gerry Goffin seznanila s \xc4\x8dlani glasbene skupine The Cookies, za katero sta pisala razne pesmi. Pesem\xc2\xa0\xc2\xbbThe Loco-Motion\xc2\xab\xc2\xa0je prvi\xc4\x8d iz\xc5\xa1la preko zalo\xc5\xbebe Dimension Records, katere ve\xc4\x8dino pesmi sta napisala Carole King in Gerry Goffin, in leta 2001 je ta pesem zasedla prvo mesto na kitajski glasbeni lestvici._NEWLINE_Pesem je kmalu zatem izdala tudi britanska glasbena skupina The Vernons Girls, ki se je na britansko glasbeno lestvico uvrstila v istem tednu kot razli\xc4\x8dica Little Eve. Razli\xc4\x8dica pesmi glasbene skupine The Vernons Girls je na britanski lestvici zasedla sedemin\xc5\xa1tirideseto mesto, razli\xc4\x8dica Little Eve pa drugo. Na lestvico se je ta razli\xc4\x8dica ponovno uvrstila skoraj desetletje pozneje, ko je zasedla enajsto mesto._NEWLINE_Po podatkih revije Billboard je bila pesem\xc2\xa0\xc2\xbbThe Loco-Motion\xc2\xab\xc2\xa0\xc5\xa1esta najuspe\xc5\xa1nej\xc5\xa1a pesem v Zdru\xc5\xbeenih dr\xc5\xbeavah Amerike leta 1962 in tudi tretja najuspe\xc5\xa1nej\xc5\xa1a pesem v Ju\xc5\xbeni Afriki leta 1962._NEWLINE_Razli\xc4\x8dica Little Eve je bila leta 1962 vklju\xc4\x8dena v film Davida Lyncha, Inland Empire.\n_START_SECTION_\nMit\n_START_PARAGRAPH_\nRaz\xc5\xa1irjena je zgodba o tem, da se je koncepta pesmi\xc2\xa0\xc2\xbbThe Loco-Motion\xc2\xab\xc2\xa0Carole King domislila, ko je na domu Eve Boyd zaigrala nekaj akordov in pri\xc4\x8dela plesati. Nato je Evo Boyd predstavila svojemu mo\xc5\xbeu Gerryju Goffinu in skupaj sta spoznala, da zelo dobro poje, zato so posneli pesem\xc2\xa0\xc2\xbbThe Loco-Motion\xc2\xab. Carole King je o tem govorila malo po smrti Little Eve v intervjuju z javnim narodnim radiem._NEWLINE_Ker je pesem iz\xc5\xa1la \xc5\xa1e preden so izumili ples z istim imenom, v \xc4\x8dasu, ko so pesem napisali, \xc5\xa1e ni bilo plesa. Ko je pesem postala velika uspe\xc5\xa1nica, si je Eva Boyd zamislila ples, ki bi se ujemal s singlom; to je Carole King povedala v intervjuju za njen koncertni video\xc2\xa0\xc2\xbbOne to One\xc2\xab._NEWLINE_Little Eva je med nastopi s pesmijo v \xc5\xbeivo pogosto izvajala tudi ta ples._NEWLINE_Nekateri viri poro\xc4\x8dajo tudi, da je Little Eva za pesem\xc2\xa0\xc2\xbbThe Loco-Motion\xc2\xab\xc2\xa0dobila le 50 $, \xc4\x8deprav je bilo 50 $ v resnici njena tedenska pla\xc4\x8da med leti, ko je snemala pesmi, saj v resnici ni bila lastnica avtorskih pravic nobene od pesmi, ki jih je zapela (v \xc4\x8dasu, ko je \xc5\xa1e delala kot varu\xc5\xa1ka Carole King in Gerryja Goffina, je tedensko dobivala 15 $). Leta 1971 se je preselila v Ju\xc5\xbeno Karolino, kjer je opravljala dela z nizkimi pla\xc4\x8dami in \xc5\xbeivela v glavnem od socialne pomo\xc4\x8di, potem pa so jo leta 1987 ponovno odkrili. Umrla je leta 2003 zaradi raka.\n_START_SECTION_\nRazli\xc4\x8dica Davea Stewarta in Barbara Gaskin\n_START_PARAGRAPH_\nMaja leta 1982 sta Barbara Gaskin in Dave Stewart izdala lastno razli\xc4\x8dico pesmi. Leta 1981 je duet zaslovel s pesmijo\xc2\xa0\xc2\xbbIt's My Party\xc2\xab, ki je zasedla prvo mesto na britanski lestvici in tudi ta pesem ni bila preve\xc4\x8d uspe\xc5\xa1na, vendar duet od takrat ni ve\xc4\x8d izdal nobene uspe\xc5\xa1nej\xc5\xa1e pesmi. Pesem je junija 1982 zasedla sedemdeseto mesto britanske glasbene lestvice.\n_START_SECTION_\nVideospot\n_START_PARAGRAPH_\nVideospot za pesem\xc2\xa0\xc2\xbbLocomotion\xc2\xab\xc2\xa0so posneli na letali\xc5\xa1\xc4\x8du Essendon in v studijih podjetja ABC v Melbourneu, Avstralija. Videospot\xc2\xa0\xc2\xbbThe Loco-Motion\xc2\xab\xc2\xa0je vklju\xc4\x8deval fotomonta\xc5\xbee fotografij z njenih nastopov po Avstraliji._NEWLINE_Ob koncu leta 1988 je bil videospot nominiran za nagrado Canadian Music Industry Award v kategoriji za\xc2\xa0\xc2\xbbnajbolj\xc5\xa1i mednarodni videospot\xc2\xab.\n_START_SECTION_\nDose\xc5\xbeki na lestvicah\n_START_PARAGRAPH_\nRazli\xc4\x8dica pesmi\xc2\xa0\xc2\xbbLocomotion\xc2\xab\xc2\xa0izdana leta 1987 je bila izredno uspe\xc5\xa1na v rojstni dr\xc5\xbeavi Kylie Minogue, Avstraliji, kjer je na glasbeni lestvici zasedla prvo mesto in tam ostala \xc5\xa1e sedem tednov. Pesem je postala najuspe\xc5\xa1nej\xc5\xa1i avstralski singl tistega desetletja. Velik uspej je pesem do\xc5\xbeivela tudi v Aziji in Evropi, kjer je zasedla prvo mesto na belgijski, finski, irski, izraelski, japonski in ju\xc5\xbenoafri\xc5\xa1ki glasbeni lestvici._NEWLINE_Razli\xc4\x8dica pesmi, izdana leta 1988, je na britanski lestvici debitirala na drugem mestu, s \xc4\x8dimer je Kylie Minogue postala najvi\xc5\xa1je prvi\xc4\x8d uvr\xc5\xa1\xc4\x8dena \xc5\xbeenska izvajalka na lestvici. Pesem je na drugem mestu lestvice ostala \xc5\xa1e \xc5\xa1tiri tedne in nato padla na tretje mesto. Z 440.000 prodanimi izvodi je pesem postala enajsta najbolje prodajana pesem v Avstraliji leta. Pesem je tretji singl Kylie Minogue, ki je zasedel eno izmed prvih petih mest na britanski lestvici in ostaja eden od njenih najuspe\xc5\xa1nej\xc5\xa1ih singlov v Veliki Britaniji._NEWLINE_Pozno leta 1988 je Kylie Minogue v sklopu promocije pesmi\xc2\xa0\xc2\xbbThe Loco-Motion\xc2\xab\xc2\xa0odpotovala v Zdru\xc5\xbeene dr\xc5\xbeave Amerike, kjer je nastopila v mnogih intervjujih na ameri\xc5\xa1ki televiziji. Ta razli\xc4\x8dica pesmi se je pojavila tudi na soundtracku uspe\xc5\xa1nega filma Arthur 2: On the Rocks (1988), v katerem sta zaigrala Dudley Moore in Liza Minnelli._NEWLINE_Pesem\xc2\xa0\xc2\xbbThe Loco-Motion\xc2\xab\xc2\xa0je debitirala na osemdesetem mestu Billboard Hot 100 in nazadnje dva tedna ostala na tretjem mestu lestvice. Pesem je drugi singl Kylie Minogue, ki se je uvrstil na ameri\xc5\xa1ko glasbeno lestvico in prvi, ki je tam zasedel eno od prvih desetih mest. Do danes ostaja njen najuspe\xc5\xa1nej\xc5\xa1i singl v Zdru\xc5\xbeenih dr\xc5\xbeavah Amerike. Njen naslednji uspe\xc5\xa1nej\xc5\xa1i singl tamkaj je bila pesem\xc2\xa0\xc2\xbbCan't Get You Out of My Head\xc2\xab, izdana leta 2002, ki je na ameri\xc5\xa1ki glasbeni lestvici zasedla sedmo mesto._NEWLINE_Pesem je zasedla tudi prvo mesto kanadske glasbene lestvice.\n_START_SECTION_\nRazli\xc4\x8dica Sylvie Vartan\n_START_PARAGRAPH_\nLeta 1962 je francoska pevka Sylvie Vartan pod naslovom\xc2\xa0\xc2\xbbLe Locomotion\xc2\xab\xc2\xa0izdala francosko razli\xc4\x8dico pesmi; 13. oktobra 1962 je pesem zasedla prvo mesto francoske glasbene lestvice, kjer pa je ostala samo en teden.\n_START_SECTION_\nRazli\xc4\x8dica Carole King\n_START_PARAGRAPH_\nLastno razli\xc4\x8dico pesmi, ki jo je 2. julija 2005 izdala preko svojega albuma v \xc5\xbeivo, The Living Room Tour, je posnela tudi Carole King. Album je 30. julija 2005 zasedel sedemnajsto mesto na ameri\xc5\xa1ki glasbeni lestvici._NEWLINE_Svojo razli\xc4\x8dico pesmi je izdala tudi leta 1980 preko albuma Pearls: Songs of Goffin and King. Album je na ameri\xc5\xa1ki glasbeni lestvici zasedel \xc5\xa1tiriin\xc5\xa1tirideseto mesto in preko njega je iz\xc5\xa1la njena zadnja velika uspe\xc5\xa1nica, pesem\xc2\xa0\xc2\xbbOne Fine Day\xc2\xab, ki je na ameri\xc5\xa1ki lestvici zasedla dvanajsto mesto.\n_START_SECTION_\nRazli\xc4\x8dica La Toye Jackson\n_START_PARAGRAPH_\nS svojo verzijo pesmi je leta 1992 nastopila tudi La Toya Jackson, in sicer med svojo turnejo Moulin Rouge Show Formidable. To je bila edina pesem na turneji, ki jo je izvedla v angle\xc5\xa1\xc4\x8dini; vse ostale pesmi je zapela v franco\xc5\xa1\xc4\x8dini. V zgodnjih devetdesetih je La Toya Jackson pesem v \xc5\xbeivo izvedla \xc5\xa1e ve\xc4\x8dkrat.\n_START_SECTION_\nParodije\n_START_PARAGRAPH_\nGlasbena skupina Orange Range je za svojo pesem\xc2\xa0\xc2\xbbLocolotion\xc2\xab\xc2\xa0iz leta 2004 uporabila melodijo pesmi\xc2\xa0\xc2\xbbThe Loco-Motion\xc2\xab; pesem je zasedla prvo mesto na japonski glasbeni lestvici. Komercialno sicer precej uspe\xc5\xa1no pesem so nekateri ozna\xc4\x8dili za sporno, saj Gerry Goffin in Carole King nista bila navedena kot soustvarjalca; da bi se izognili to\xc5\xbebi, so njuni imeni nazadnje dodali, ko so pesem vklju\xc4\x8dili na album musiQ glasbene skupine, izdan istega leta."